《同陈公载吴而待重游朝天宫》
明代·黎民表

松栝阴阴禁篽连，楼居高筑伫神仙。入门解识金银气，披荔还开日月天。

白发飘零犹昨日，丹砂成就是何年。弱流自隔人间世，重到华胥亦可怜。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。